**ФК Полацк** — былы беларускі футбольны клуб з горада Полацк.

Гісторыя
--------

У 1994—1996 у Трэцяй лізе выступаў полацкі клуб «Будаўнік», але ў сезоне 1996 ён быў выключаны з лігі і спыніў існаванне.

У 2004 быў заснаваны новы клуб — «Полацк», які праз два гады атрымаў месца ў Першай лізе.

### 2013

У пачатку сезону 2013 каманда адразу апынулася ў ніжняй палове табліцы. І калі спачатку полацкі клуб стабільна атрымліваў ачкі (у 4-м туры быў пераможаны будучы чэмпіён Першай лігі «Слуцк»), то пасля каманда апынулася ў зоне вылету.

У гэты ж час вельмі пагоршылася фінансавая сітуацыя ў клубе, з-за чаго «Полацк» пакінулі амаль усе ігракі і галоўны трэнер Аляксандр Трайдук, паставіўшы пад сумнеў далейшае выступленне ў Першай лізе. У выніку было выло вырашана ствараць новую каманду на аснове клуба «Полацкгаз», які выступаў у чэмпіянаце Віцебскай вобласці. На пасаду галоўнага трэнера быў запрошаны вядомы спецыяліст Вячаслаў Акшаеў. Але гэтыя планы не былі рэалізаваны, і ў выніку ў канцы жніўня «Полацк» зняўся з чэмпіянату.

Але трохі пазней было вырашана, што «Полацк» усё ж працягне ўдзел у Першай лізе. Новая каманда была ўтворана галоўным чынам з футбалістаў «Полацкгаза», якія адначасова працягвалі выступаць у чэмпіянаце вобласці. Вячаслаў Акшаеў так і не стаў галоўным трэнерам, выканаўцам абавязкаў стаў ігрок новага складу Яраслаў Камарыцкі. Новы аматарскі склад правёў у другой палове турніру 15 сустрэч, і ва ўсіх атрымаў паражэнні. У выніку «Полацк» заняў апошні радок і вылецеў з Першай лігі.

У сезоне 2014 «Полацк» не стаў удзельнічаць у Другой лізе. Футбалісты, якія выступалі за клуб у другой палове 2013 года, у большасці працягнулі гуляць у чэмпіянаце Віцебскай вобласці за «Полацкгаз», а футбольны клуб «Полацк» спыніў існаванне.

Папярэднія назвы
----------------

* 1994—1995: «Будаўнік»
* 1996: «Спартак»
* 1996: «Будаўнік»
* 2004—2013: «Полацк»

Дасягненні
----------

* Лепшае дасягненне ў Першай лізе — 6 месца (2006)

Статыстыка выступленняў
-----------------------

### Чэмпіянат і Кубак Беларусі

| Сезон | Ліга | М | Г | В | Н | П | Галы | Ачкі | Кубак | Заўвагі |
| --- | --- | --- | --- | --- | --- | --- | --- | --- | --- | --- |
| 1994–95 | Трэцяя - Б (Д3) | **12** | 22 | 3 | 3 | 16 | 18–55 | **9** |  |  |
| 1995 | Трэцяя - Б (Д3) | **13** | 12 | 0 | 2 | 10 | 8–42 | **2** |  |
| 1996 | Трэцяя - Б (Д3) | Зняты пасля 10-га тура, усе матчы ануляваны |  |
|  |
| 2004 | Другая (Д3) | **10** | 24 | 5 | 8 | 11 | 22–33 | **23** | 1/32 фінала |  |
| 2005 | Другая (Д3) | **5** | 26 | 14 | 5 | 7 | 47–31 | **47** | 1/8 фінала | Атрыманне месца ў Першай лізе |
| 2006 | Першая (Д2) | **6** | 26 | 11 | 4 | 11 | 36–41 | **37** | 1/8 фінала |  |
| 2007 | Першая (Д2) | **11** | 26 | 6 | 5 | 15 | 26–49 | **23** | 1/32 фінала |  |
| 2008 | Першая (Д2) | **12** | 26 | 6 | 5 | 15 | 20–36 | **23** | 1/32 фінала |  |
| 2009 | Першая (Д2) | **12** | 26 | 6 | 4 | 16 | 29–46 | **22** | 1/8 фінала |  |
| 2010 | Першая (Д2) | **7** | 30 | 9 | 12 | 9 | 38–34 | **39** | 1/16 фінала |  |
| 2011 | Першая (Д2) | **10** | 30 | 9 | 8 | 13 | 36–39 | **35** | 1/16 фінала |  |
| 2012 | Першая (Д2) | **12** | 28 | 7 | 5 | 16 | 24–55 | **26** | 1/16 фінала |  |
| 2013 | Першая (Д2) | **16** | 30 | 2 | 4 | 24 | 10–92 | **10** | 1/8 фінала |  Вылет у Другую лігу, спыненне існавання |

Зноскі
------

1. ↑  Вячеслав Акшаев возглавит "Полоцк"
2. ↑  ФК "Полоцк" снялся с чемпионата в первой лиге
3. ↑  Реинкарнация "Полоцка" или цирк по-белорусски
4. ↑  Ярослав Комарицкий: «Дальше вряд ли так смогу работать, потому как надо кормить семью»

Спасылкі
--------

* Профіль на сайце weltfussballarchiv.com (англ.)
* Профіль на сайце wildstat.ru (руск.)
* Профіль на сайце *teams.by* (руск.)
* Профіль на сайце goals.by (руск.)